

**STRUKTURA E POSAÇME KUNDËR KORRUPSIONIT DHE KRIMIT TË ORGANIZUAR (SPAK)**

**UDHËZIM**

**PËR**

**ZHVILLIMIN E TESTIT TË ARSYETIMIT LOGJIK**

Testi i Arsyetimit Logjik zhvillohet për të vlerësuar aftësinë e kandidatit për të menduar në mënyrë kritike. Pyetjet kanë lidhje me arsyetimin induktiv dhe deduktiv, duke përdorur si pjesë tekstesh ashtu edhe informacion numerik.

Testi i Arsyetimit Logjik zgjat 1 orë dhe përbëhet nga 30 pyetje .

Testimi do të zhvillohet në ambientet e Pallatit të Kongreseve, hyrja përballë Presidencës.

Për shkak të numrit të lartë të kandidatëve të kualifikuar testimi do zhvillohet në dy faza:

1. Ora 08.00 - 12.00, të datës 14.10.2020, do paraqiten për testim kandidatët që janë në listë, me numër rendor nga 1 (një) deri në numrin rendor 200 (dyqind) ;
2. Ora 14.00 – 18.00, të datës 14.10.2020, do paraqiten për testim kandidatët që janë në listë, me numër rendor nga 201 (dyqind e një) deri në numrin rendor 424 (katërqind e njëzetë e katër) .

Kandidatët në testin me shkrim do të jenë të pajisur me maska për sigurinë shëndetësore të tyre, ndaj pasojave të infeksionit COVID – 19.

Kandidatët para se të hyjnë në testin me shkrim do të regjistrohen duke paraqitur një dokument identifikimi me fotografi (pasaportë ose kartë identiteti). Dokumenti identifikimit do të krahasohet me gjeneralitetet e parashikuar në listën emërore.

Gjatë rregjistrimit secilit kandidatë do t`i jepet një kod, i cili vendoset tek fleta e testit.

Kandidatëve do t`u jepen udhëzime për zhvillimin e testimit, dhe udhëzimi për plotësimin e fletës së SCANTRON-it, etj.

Kandidatët gjatë zhvillimit të testit me shkrim, në ambientin ku zhvillohet testi, nuk lejohet të mbajnë telefona celularë, pajisje elektronike, libra ose shënime.

Nuk lejohet asnjë lloj komunikimi me kandidatêt e tjerë pasi kanë hyrë në ambientin ku zhvillohet testi.

Mosrespektimi i këtyre rregullave dhe udhëzimeve të tjera të dhëna nga vëzhguesit do të rezultojnë në largimin e menjëhershëm të kandidatit dhe moskualifikimin e tij për në Byronë Kombëtare të Hetimit.

Minimumi i pikëve për kualifikimin e kandidatëve në fazat e mëtejshme është 12 pikë.

**Ju urojmë suksese**